Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: a 20/1998. (VI. 3.) NM rendelethez
Paragraph Index: 2435

1. Mentőkocsi: mentőápolóval és mentőgépkocsi-vezetővel kivonuló, egészségügyi alapfelszereléssel, az OMSZ rádióhálózatában üzemelő rádióval/rádiótelefonnal, megkülönböztető jelzéssel, valamint legalább egy fekvőbeteg szállítására beépített hordágytartóval ellátott, megfelelő fertőtlenítőszerekkel, mosható, fertőtleníthető vagy cserélhető üléskárpittal felszerelt gépkocsi. A mentőkocsi betegterének minimális méretei: hosszúság: 2400 mm, szélesség: 1200 mm, magasság: 1400 mm. 1.2. Egészségügyi alapfelszerelés: — Hordágy; — Vacuummatrac (legalább 80 cm széles); — Rögzítősínek (pl. pneumatikus sín, vacuumsín, cramer sín); — Nyakrögzítő készlet; — Oxigénpalack (min. 7 l.) reduktorral; — Lélegeztető ballon és maszk; — Légútbiztosítás eszközei: = leszívópumpa (taposó vagy egyéb hordozható szívó), = leszívó katheterek, = száj-garat tubus; — Vérnyomásmérő (phonendoscoppal); — Steril és nem steril kötszerek; — Izolációs takaró; — Egyszerhasználatos fecskendők és tűk; — Gyógyszerek: = Injekciók – nem kábító fájdalomcsillapító, – simaizom görcsoldó, – atropin, = Orálisan adható készítmények: – adsorbens és hashajtó (carbo activatus, magnesium vagy natrium sulfuricum), – natrium hydrocarbonicum, = Egyéb: – sublingualis vagy buccalis nitroglycerin és nifedipin, – beta-2 mimeticum spray, – Ringer laktát infúzió, szerelék, percutan kanülök; — Kézi műszerek (olló, csipesz, Kocher); — Szülészeti csomag (nyákszívó, köldökcsat, bébi izolációs takaró); — Steril és nem steril lepedők, takarók; — Kéz- és bőrfertőtlenítőszer; — Védőkesztyűk, orr-száj maszkok, műanyag védőszemüveg; — Hulladékgyűjtő (veszélyes hulladéknak); — Ágytál, hánytál; — Hullatakaró.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes